OpenLLM-France/wikimedia huggingface dataset:
# Mimetisme de Bates

El mimetisme de Bates o mimetisme batesià és un dels dos tipus de característiques de mimetisme (l'altra és el Mimetisme de Müller).
El mimetisme batesià és el fenomen pel qual dues o més espècies són similars en aparença, però només una d'elles està armada amb mecanismes de defensa enfront dels depredadors (espines, fiblons, productes químics tòxics, o fins i tot gust desagradable), mentre que el seu aparent doble no té aquestes característiques. La segona espècie no té cap altra defensa que la seva semblança amb la primera, cosa que li confereix protecció, donat que els depredadors associen la semblança amb una certa mala experiència prèvia. El mimetisme batesià rep el nom de Henry Walter Bates que el va estudiar en papallones de la conca del riu Amazones al segle xix.
Aquest tipus de mimetissme s'observa, per exemple, en el cas de les mosques inofensives de les famílies Syrphidae i Bombyliidae que semblen abelles i vespes. En els vertebrats n'hi ha en serps de corall molt verinoses imitades per diverses espècies inofensives com Oxyrophus rhombifier i Lystrophis semicinctus.

## Referències

* 1 2 Bates, H. W. 1862. Contributions to an insect fauna of the Amazon valley. Lepidoptera: Heliconidæ. Transactions of the Linnean Society of London 23: 495-566.
* ↑ Museo de Historia Natural. Acerca del mimetismo Arxivat 2009-01-30 a Wayback Machine.. Mèxic.

## Bibliografia

* Cott, H.B. (1940) Adaptive Coloration in Animals. Methuen and Co, Ltd., London ISBN 0-416-30050-2
* Evans, M. A. (1965) Mimicry and the Darwinian Heritage Journal of the History of Ideas 26 (2): 211-220.
* Wickler, W. (1968) Mimicry in Plants and Animals (Translated from the German) McGraw-Hill, New York. ISBN 0-07-070100-8
* Edmunds, M. 1974. Defence in Animals: A Survey of Anti-Predator Defences. Harlow, Essex & NY: Longman 357 p. ISBN 0-582-44132-3
* Pasteur, Georges (1982). “A classificatory review of mimicry systems”. Annual Review of Ecology and Systematics 13: 169–199.
* Ruxton, G. D.; Speed, M. P.; Sherratt, T. N. (2004). Avoiding Attack. The Evolutionary Ecology of Crypsis, Warning Signals and Mimicry. Oxford: Oxford University Press. ISBN 0-19-852860-4

## Enllaços externs

* Camuflaje y mimetismo (castellà)
# Kristofer Hivju

Kristofer Hivju (Oslo, Noruega, 7 de desembre de 1978) és un actor, director i guionista de cinema i de televisió noruec.

## Biografia

És fill d'Erik Hivju i Liselotte Islotes, tots dos actors famosos a Noruega. Començà la seva carrera professional com a actor, debutant l'any 2001 per a la sèrie de televisió Fox Grønland. També feu algunes aparicions a més sèries de televisió i alhora el 2007 un curtmetratge. Un any més tard debutà com a actor de cinema a la pel·lícula noruega Rovdyr. Durant aquella època, també treballà al teatre, fent moltes funcions al Teatre de Trøndelag de Trondheim. L'any 2004 es graduà a l'Acadèmia Russa d'Arts Teatrals de la ciutat d'Aarhus, a Dinamarca. Anys més tard, el 2011, continuà al cinema, protagonitzant una pel·lícula anomenada Olav.
El 2012 tingué un paper protagonista a la pel·lícula estatunidenca After Earth, dirigida per M. Night Shyamalan i des del 2013 forma part del grup d'actors de la sèrie Game of Thrones.

## Filmografia

| Any | Títol | Personatge | Notes |
| 2001 | Fox Grønland | Jim Olsen | Sèrie de televisió |
| 2005 | Closework | Pleieren | Curtmetratge |
| 2007 | Seks som oss | Bar-kunde | Sèrie de televisió |
| 2007 | Størst av alt | Ben | Idem |
| 2008 | Rovdyr | Jørgen | |
| 2008 | En perfekt dag for golf | Gudmund el paramèdic | Curtmetratge |
| 2008 | Flax | | Idem |
| 2011 | The Thing | Jonas | |
| 2011 | Min Siste Bull | Víctima | |
| 2011 | Your Turn | Eik | |
| 2013 | After Earth | Cap de seguretat | |
| 2013 | Game of Thrones | Tormund Giantsbane | Sèrie de televisió |
| 2013 | Haikeren | Torgeir | Curtmetratge |
| 2014 | In Order of Disappearance | Strike | |
| 2014 | Operasjon Arktis | Fangstmann | |
| 2015 | Mango - Lifes coincidences | Protagonista | |
# Tyler Run-Queens Gate

Tyler Run-Queens Gate és una concentració de població designada pel cens dels Estats Units a l'estat de Pennsilvània. Segons el cens del 2000 tenia 2.926 habitants.

## Demografia

Segons el cens del 2000, Tyler Run-Queens Gate tenia 2.926 habitants, 1.435 habitatges, i 730 famílies. La densitat de població era de 724,2 habitants/km².
Dels 1.435 habitatges en un 17,6% hi vivien nens de menys de 18 anys, en un 43,2% hi vivien parelles casades, en un 6,1% dones solteres, i en un 49,1% no eren unitats familiars. En el 42,2% dels habitatges hi vivien persones soles el 22% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,95 i el nombre mitjà de persones que vivien en cada família era de 2,67.
Per edats la població es repartia de la següent manera: un 15,4% tenia menys de 18 anys, un 9,6% entre 18 i 24, un 24,6% entre 25 i 44, un 21,6% de 45 a 60 i un 28,7% 65 anys o més.
L'edat mediana era de 45 anys. Per cada 100 dones de 18 o més anys hi havia 79,9 homes.
La renda mediana per habitatge era de 38.523 $ i la renda mediana per família de 48.974 $. Els homes tenien una renda mediana de 34.286 $ mentre que les dones 27.722 $. La renda per capita de la població era de 25.589 $. Entorn del 5% de les famílies i el 7,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tyler Run-Queens Gate». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
* ↑ «Geographic Comparison Table- Tyler Run-Queens Gate». American Fact Finder. Oficina del Cens dels Estats Units, 12-01-2010.
# David Atiba Charles

David Atiba Charles (Point Fortin, 29 de setembre de 1977) és un exfutbolista de Trinitat i Tobago de les dècades de 1990 i 2000.
Fou 25 cops internacional amb la selecció de Trinitat i Tobago.
Pel que fa a clubs, destacà a W Connection FC i Glenavon F.C..

## Referències

* ↑ Atiba Charles Fitxa i estadístiques a la FIFA
* ↑ David Atiba Charles a National-Football-Teams.com (anglès)
# Claude Renoir vestit de pallasso

Claude Renoir vestit de pallasso (Claude Renoir en clown) és un quadre de Pierre-Auguste Renoir de l'any 1909 i dipositat al Museu de l'Orangerie, el qual representa el tercer fill de l'artista (Claude Renoir, nascut el 1901).

## Història

Renoir pintà sovint els seus fills sense que ells ho sabessin, però aquesta vegada va haver de fer posar el noi. Aquest, una quarantena d'anys més tard, recorda prou bé aquelles difícils sessions en què feia de model:
| « | "Em recordo dels moments dramàtics que van marcar les primeres sessions per al meu retrat amb vestit vermell de pallasso. Devia tindre uns nou o deu anys; amb aquesta disfressa anaven unes mitges blanques que jo em negava obstinadament a posar-me. Per acabar la tela, el meu pare va exigir que me les posés; no hi hagué res a fer, em picaven. La meua mare va portar llavors unes mitges de seda; em feien pessigolles. Hi hagué amenaces, després negociacions; de dir-me que em pegarien, passaven a prometre'm un trenet elèctric; d'amenaçar-me que em posarien intern al col·legi, a oferir-me una capsa de colors a l'oli. Finalment, vaig avenir-me a portar les mitges de cotó durant una estona; el meu pare, contenint la seua ira a punt d'esclatar; va acabar el quadre malgrat les contorsions que jo feia per poder-me gratar. El trenet i la capsa de colors van recompensar un esforç tan gran." | » |

## Descripció

Claude Renoir és representat ací de cos sencer en un oli sobre tela de proporcions monumentals (120 × 77 cm)). Sobre un fons despullat, intemporal, amb la seua columna de marbre que evoca un palau, vestit amb una magnífica disfressa de seda vermella, el noi recorda els retrats cortesans de Velázquez. La posició del noi, encara que una mica més frontal, és similar a la de L'Enfant à l'épée d'Édouard Manet.

## Referències

* 1 2 3 4 Pierre Georgel, José Francisco Yvars, Jean-Pierre Labiau, 2002. De Renoir a Picasso: obres mestres del Musée de l'Orangerie, París. Barcelona: Fundació "la Caixa". ISBN 8476647808. Pàgs. 96-97.
* ↑ Michel Robida, 1959. Renoir. Enfants. París, La Bibliothèque des Arts. Pàg. 44.
* ↑ Museu de l'Orangerie Arxivat 2015-12-22 a Wayback Machine. (francès) i (anglès)

## Enllaços externs

* WikiArt (anglès)
* ArtsHeaven Arxivat 2015-12-04 a Wayback Machine. (anglès)
# Nguyen Thi Tuyet Dung

Nguyen Thi Tuyet Dung (Binh Luc, 13 de desembre de 1993) és una futbolista vietnamita que juga de migcampista. Va guanyar el premi Vietnamita de la Pilota d'Or del 2014. En un partit del 2015 contra Malàisia, Dung va marcar dos gols directament des dels córners. El primer gol es va marcar amb el peu esquerre i el segon amb el dret. El 2017, Dung va ser nomenada a la llista de les 100 dones de la BBC. Dung va ser la primera atleta vietnamita a la llista de les 100 dones de la BBC.
Va rebre la Pilota d'Or vietnamita del 2014 i 2018, la Pilota de Plata vietnamita del 2015 i del 2017 i la Pilota de Bronze vietnamita del 2019. També va ser la segona classificada a la Medalla d'Honor al Treball del 2022.

## Referències

* 1 2 «Prolific Nguyen eyes global debut with Vietnam». FIFA, 09-08-2017. Arxivat de l'original el 11 agost 2017. [Consulta: 29 octubre 2017].
* 1 2 «Dung is in BBC's 100 Women 2017 list». , 20-10-2017 [Consulta: 29 octubre 2017].
# Mimetebulea

Mimetebulea és un gènere d'arnes de la família Crambidae. Conté només una espècie, Mimetebulea arctialis, que es troba a la Xina (Zhejiang).

## Referències

* ↑ «GlobIZ search». [Consulta: 25 desembre 2018].
# La lletra escarlata

«La lletra escarlata» té aquests significats:
* La lletra escarlata (novel·la)
* La lletra escarlata (pel·lícula de 1973)
* La lletra escarlata (pel·lícula de 1995)
# Tomàs Tebé Vilasaló

Tomàs Tebé Vilasaló (1 de maig de 1928 - Barcelona, 18 de març de 1977) fou un editor català. Treballà a l'Editorial Selecta amb Josep M. Cruzet, fundada l'any 1946. En aquella editorial fou, amb Josep Miracle, director literari de l'edició de les obres completes de Jacint Verdaguer. També va editar el primer llibre de Jaume Cabré.

## Referències

* ↑ Corretger, Montserrat. Domènec Guansé, crític i novel·lista: entre l'exili i el retorn. L'Abadia de Montserrat, 2011, p. 273. ISBN 978-84-9883-436-9.
* ↑ Serra d'or. Monestir de Montserrat, 1976, p. 274.
* ↑ «Lobos y editores, por Xavi Ayén» (en castellà), 24-04-2021. [Consulta: 26 juny 2024].
# Raúl Lizoain Cruz

Raúl Lizoain Cruz (Las Palmas, Illes Canàries, 27 de gener de 1991) és un futbolista professional canari que juga com a porter per l'Albacete Balompié.
Lizoain és nebot del cantant cec Serafín Zubiri.

## Carrera esportiva
### Las Palmas

Lizoain es va formar al planter de la UD Las Palmas i va jugar la termporada 2010-11 a la tercera divisió amb la UD Las Palmas Atlético. Va ser promocionat al primer equip la temporada 2011-12.
Lizoain va fer el seu debut oficial amb el primer equip el 26 de novembre de 2011, entrant com a suplent pel jugador de camp Javier Portillo en una derrota per 0–2 fora de casa contra la SD Huesca. Fou usat principalment com a suplent de Mariano Barbosa els anys següents, en què jugà només esporàdicament.
Després que Barbosa marxés al Sevilla FC, Lizoain va lluitar per la titularitat amb el nouvingut Casto. Va començar la temporada com a titular, però va retornar a la banqueta el desembre de 2014; el maig de l'any següent, després de la lesió de Casto, va recuperar la titularitat i també va jugar els play-offs el 2015.
Lizoain va debutar a La Liga el 22 d'agost de 2015, en una derrota per 0-1 contra l'Atlètic de Madrid. El 2 d'agost de 2018, després de que l'equip descendís, va acabar contracte.

### Alcorcón

El 13 d'agost de 2018, Lizoain va signar contracte per dos anys amb l'AD Alcorcón de segona divisió. El 27 d'agost de l'any següent, fou descartat, després d'haver estat sempre la segona opció rere Dani Jiménez.

### Mirandés

Dies després de desvincular-se de l'Alcorcón, Lizoain va signar pel Màlaga CF, però el fitxatge fou invalidat per La Liga, en superar el club andalús el límit salarial. Es va mantenir sense equip fins al 26 de gener de 2020, quan es va incorporar al CD Mirandés per competir amb el veterà Limones.

### Andorra

El 7 de juliol de 2022, coom a agent lliure Lizoain va signar contracte per dos anys amb el FC Andorra, acabat d'ascendir a segona divisió.

## Referències

* ↑ Borrego, Manuel. «"Mi padre es espectacular"» (en castellà). Tinta Amarilla, 26-04-2011. [Consulta: 23 juny 2015].
* ↑ El Huesca al fin gana en casa y ya no es colista; Marca, 26 novembre 2011 (castellà)
* ↑ Raúl Lizoain: "Antes pecaba de novato pero ya no, no volverá a ocurrir"; La Provincia, 5 juny 2015 (castellà)
* ↑ Al Atlético le falta; Marca, 22 agost 2015 (castellà)
* ↑ «Raúl Lizoain se desvincula de la UD Las Palmas» (en castellà). UD Las Palmas, 02-08-2018.
* ↑ «Raúl Lizoain nuevo portero de la AD Alcorcón» (en castellà). AD Alcorcón, 13-08-2018.
* ↑ «Raúl Lizoain se desvincula de la AD Alcorcón» (en castellà). AD Alcorcón, 27-08-2019.
* ↑ Suárez, César «LaLiga prevent Lizoain from signing for Malaga». Marca, 05-09-2019.
* ↑ Castillo, Aitor «Raúl Lizoain refuerza la portería del Mirandés y Cristian se va» (en castellà). Marca, 26-01-2020.
* ↑ «Raúl Lizoain, el primer fichaje» (en castellà). FC Andorra, 07-07-2022. Arxivat de l'original el 9 de juliol 2022. [Consulta: 1r agost 2022].

## Enllaços externs

* Fitxa a Las Palmas Arxivat 2013-01-16 a Wayback Machine. (castellà)
* Raúl Lizoain Cruz a BDFutbol
* Raúl Lizoain Cruz, Fitxa a Soccerway
# Claude Roux

Claude Roux és un liquenòleg francès nascut el 19 d'octubre de 1945 a Aurenja (Valclusa).
Després d'un curt passatge (1969-1975) per l'ensenyament secundari com a professor de biologia i geologia, va incorporar-se al CNRS l'any 1975. Lligat al Laboratori de botància a l'Institut mediterrani d'ecologia i de paleoecologia de Marsella, hi consagra les seves investigacions a l'estudi dels líquens (systemàtica, florística, fitosociologia…). Adquireix ràpidament una reputació internacional en aquesta disciplina i publica amb Georges Clauzade des de 1985 una opera magna per a la identificació dels líquens de d'Europa occidental (Likenoj de okcidenta Eŭropo). A continuació, el 1989 la primera flora mundial dels bolets liquenícoles no liquenisats (Nelikeniĝintaj fungoj likenloĝaj). Aquestes publicacions en esperanto il·lustren el compromís constant de Claude Roux pel reconeixement d'aquesta llengua construïda (és president de l'Institut francès d'esperanto).
Al llarg de la seva carrera, el seu nom ha estat donat a diverses espècies noves de líquens, i al nom d'un gènere: (Claurouxia).
És membre de la secció de Ciències Biològiques de l'Institut d'Estudis Catalans des del 2007.

## Publicacions

* amb Clauzade G., Likenoj de okcidenta Eŭropo. Ilustrita determinlibro, 1984
* amb Clauzade G. i Diederich, Pàg., Nelikeniĝintaj fungoj likenloĝaj. Ilustrita determinlibro, 1989
* Catàleg dels lichens i bolets lichénicoles de França metropolitana, 2014. De les Abadies édit., Fougères (Ille-i-Vilaine), 1525 pàg.
* El Gènere Strigula (Lichens) a Europa i en Macaronésie
* Weddellomyces protearius sp. nov. i Lichenochora xanthoriae, bolets lichénicoles no lichénisés parasites de Caloplaca proteus, pàg. 433 Arxivat 2007-06-30 a Wayback Machine.
* Bellemerella trapeliae gen. i sp. nov., ascomycète lichénicole no lichénisé (Verrucariales, Verrucariaceae), pàg. 441 Arxivat 2007-06-30 a Wayback Machine.
* TÉ further new species of Strigula from Europa (2005)
* Lloc personal reagrupant el conjunt de les seves publicacions.

## Referències

* ↑ «Fitxa a l'IEC». Arxivat de l'original el 2017-07-29. [Consulta: 30 juliol 2017].
# Cyphocharax gouldingi

Cyphocharax gouldingi és una espècie de peix de la família dels curimàtids i de l'ordre dels caraciformes.

## Morfologia

* Els mascles poden assolir 8,7 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conques dels rius Capim, Tocantins i Xingu a Pará (Brasil), rius d'Amapá (Brasil) i riu Yasuni (est de l'Equador).

## Referències

* ↑ Fowler H. W. 1906. Further knowledge of some heterognathus fishes. Part I. Proc. Acad. Nat. Sci. Phila. v. 58. 293-351.
* ↑ Vari, R. P. 1992. Systematics of the neotropical Characiform genus Cyphocharax Fowler (Pisces, Ostariophysi). Smithson. Contrib. Zool. Núm. 529: i-iv + 1-137.
* ↑ The Taxonomicon (anglès)
* 1 2 3 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Oyakawa, O.T. 1998. Catalogo dos tipos de peixes recentes do Museu de Zoologia da USP. I. Characiformes (Teleostei: Ostariophysi). Pap. Avuls. Zool. 39(23):443-507.
* Vari, R. P. 1983: Phylogenetic relationships of the families Curimatidae, Prochilodontidae, Anostomidae, and Chilodontidae (Pisces: Characiformes). Smithsonian Contributions to Zoology Núm. 378: i-iii + 1-60.
* Vari, R. P. 1988: The Curimatidae, a lowland neotropical fish family (Pisces: Characiformes); distribution, endemism, and phylogenetic biogeography. Proceedings of a workshop on Neotropical distribution patterns. 343-377.
* Vari, R. P. 1989: A phylogenetic study of the neotropical characiform family Curimatidae (Pisces: Ostariophysi). Smithsonian Contributions to Zoology No. 471: i-iv + 1-71.
* Vari, R. P. 1992: Systematics of the neotropical characiform genus Curimatella Eigenmann and Eigenmann (Pisces, Ostariophysi), with summary comments on the Curimatidae. Smithsonian Contributions to Zoology Núm. 533: i-iii + 1-48.
* Venere, P.C. i P.M. Galetti, 1989. Chromosome evolution and phylogenetic relationships of some neotropical Characiformes of the family Curimatidae. Brasil. J. Genet. 12:17-25.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.

## Enllaços externs

* AQUATAB
# Fàtua

Una fàtua (de l'àrab فتوى, fatwà) és un pronunciament sobre dret islàmic (fiqh) que s'aplica als països musulmans en les consultes sobre matèries civils o religioses. Fer una fàtua es diu fatya o ifta; el que pronuncia les fàtues és el muftí i el que les demana és el mustafí.
La capacitat per emetre fàtues a l'Imperi Otomà corresponia al xaykh al-islam (turc: Şeyhülislam) o als cadis o xeics designats per ell. Abolida la funció el 1924, les fàtues de tipus religiós van passar als líders religiosos.
# Bernie Mac

Bernard Jeffrey McCullough, conegut per Bernie Mac (Chicago, Illinois, 5 d'octubre del 1957 – Chicago, 9 d'agost del 2008), fou un actor estatunidenc.
Va intervenir a pel·lícules com The Original Kings of Comedy, Ocean's Eleven (el remake del 2001), i protagonitzà Mr. 3000. Del 2001 al 2006 va tenir la sèrie The Bernie Mac Show. Altres títols de la seva carrera són, per exemple, The Players Club, Head of State, Charlie's Angels: Full Throttle, Bad Santa, Guess Who, Pride, Soul Men i Madagascar: Escape 2 Africa, on va posar la veu de Zuba, el lleó.
Mac patia sarcoïdosi, la malaltia que li causà la mort.

## Filmografia
### Cinema

| Any | Títol | Paper | Notes |
| 1992 | Mo' Money | Porter del club | Cameo |
| 1993 | Who's the Man? | G-George | |
| 1994 | Above the Rim | Flip | |
| 1994 | House Party 3 | Oncle Vester | |
| 1995 | Friday | Pastor Clever | |
| 1995 | The Walking Dead | Ray | |
| 1996 | Els col·legues del barri (Don't Be a Menace to South Central While Drinking Your Juice in the Hood) | Self Hatred | Cameo |
| 1996 | Puja a l'autobús (Get on the Bus) | Jay | |
| 1997 | B*A*P*S | Mr. Johnson | |
| 1997 | Sexe sí... però segur (Booty Call) | Jutge Peabody | |
| 1997 | How to Be a Player | Buster | |
| 1997 | Don King: Only in America | Bundini Brown | |
| 1998 | The Players Club | Dollar Bill | |
| 1999 | Life | Jangle Leg | |
| 2000 | The Original Kings of Comedy | Ell mateix | Documental |
| 2001 | Ocean's Eleven | Frank Catton | |
| 2001 | Què més pot passar? (What's the Worst That Could Happen?) | Oncle Jack | |
| 2003 | Bad Santa | Gin Slagel | |
| 2003 | Els àngels de Charlie: Al límit (Charlie's Angels: Full Throttle) | Jimmy Bosley | |
| 2003 | Head of State | Mitch Gilliam | |
| 2004 | Mr. 3000 | Stan Ross | |
| 2004 | Ocean's Twelve | Frank Catton | |
| 2005 | Guess Who | Percy Jones | |
| 2005 | Lil' Pimp | Fruit Juice | |
| 2005 | Inspector Gadget's Biggest Caper Ever | Gadget Mobile | Veu |
| 2007 | Ocean's Thirteen | Frank Catton | |
| 2007 | Pride | Elston | |
| 2007 | Transformers | Bobby Bolivia | Cameo |
| 2008 | Madagascar: Escape 2 Africa | Veu de Zuba | Veu |
| 2008 | Soul Men | Floyd Henderson | |
| 2009 | Old Dogs | Jimmy Lunchbox | |

### Televisió

| Any | Títol | Paper | Notes |
| 1996–2000 | Moesha | Oncle Bernie | 11 episodis |
| 1997 | The Wayans Bros. | Shank | 1 episodi |
| 2001–2006 | The Bernie Mac Show | Bernie McCullough | 103 episodis |
| 2003 | King of the Hill | Mack (veu) | 1 episodi |

## Premis i nominacions
### Nominacions

* 2002: Primetime Emmy al millor actor en sèrie còmica per The Bernie Mac Show
* 2003: Globus d'Or al millor actor en sèrie de televisió musical o còmica per The Bernie Mac Show
* 2003: Primetime Emmy al millor actor en sèrie còmica per The Bernie Mac Show
* 2004: Globus d'Or al millor actor en sèrie de televisió musical o còmica per The Bernie Mac Show

## Referències

* ↑ Grimes, William «Bernie Mac, Acerbic Stand-Up Comedian and Irascible TV Dad, Dies at 50». The New York Times, 10-08-2008 [Consulta: 30 abril 2014].